CELEX: 62017TN0009
Language: fi
Date: 2017-01-05 00:00:00
Title: Asia T-9/17: Kanne 5.1.2017 – RI v. neuvosto

6.3.2017   
            
            
               FI
            
            
               Euroopan unionin virallinen lehti
            
            
               C 70/24
            
         Kanne 5.1.2017 – RI v. neuvosto
   (Asia T-9/17)
   (2017/C 070/33)
   Oikeudenkäyntikieli: ranska
   
      Asianosaiset
   
   
      Kantaja: RI (Pariisi, Ranska) (edustajat: asianajajat T. Bontinck ja A. Guillerme)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston nimittävän viranomaisen 8.2.2016 tekemän päätöksen olla katsomatta, että kantajan työkyvyttömyys johtui Euroopan unionin virkamiehiin sovellettavien henkilöstösääntöjen 78 artiklan 5 kohdassa tarkoitetusta ammattitaudista
            
         
               —
            
            
               velvoittamaan Euroopan unionin neuvosto korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, joka perustuu neuvoston työkyvyttömyyslautakunnan ja nimittävän viranomaisen ilmeiseen arviointivirheeseen ja ammattitaudin käsitteen virheelliseen tulkintaan. Kantaja riitauttaa erityisesti kyseisen lautakunnan päätelmät, joiden mukaan
               
                           —
                        
                        
                           rannekanavaoireyhtymää ei voida pitää ammattitautina
                        
                     
                           —
                        
                        
                           kantajan kyvyttömyyttä palata työhön ei aiheuttanut tämän rannekanavaoireyhtymä vaan monimuotoinen alueellinen kipuoireyhtymä (complex regional pain syndrome eli CPRS), joka kehittyi kantajan vasemman käden leikkaamisen jälkeen.
                        
                     
         
               2.
            
            
               Toinen kanneperuste, joka perustuu perusteluvelvollisuuden laiminlyöntiin, koska työkyvyttömyyslautakunta ei perustellut oikeudellisesti riittävällä tavalla, miksi se jätti huomiotta aikaisemmat lääkärinlausunnot, jotka osoittivat selvästi kantajan ”rannekanavaoireyhtymäksi, jota monimuotoinen alueellinen kipuoireyhtymän vaikeuttaa” luokitellun sairauden työperäisyyden.